Trippeltest:Ultrazoomkameraer 

Panasonic, Canon eller Fujifilm? 

I DinSides trippeltest inviterer vi leserne til å stemme frem hvilke modeller vi skal teste før vi henter dem inn på testbenken og kårer en vinner. 

Da vi spurte om hvilke ultrazoomkameraer vi skulle teste, resulterte avstemningen i at vi hentet inn følgende kameraer til test: 

Disse tre ultrazoomkameraene er alle verktøy som kan ta bilder i nært sagt alle situasjoner, med stor fleksibilitet i brennvidde. 

Under følger en sammenligningstabell med de viktigste spesifikasjonene: 

Best i test 
- Fujifilm FinePix HS10 

Etter å ha hatt kameraene på testbenken de siste ukene og knipset med dem side om side, faller vårt valg på Fujifilm denne gangen. 
HS10 er et kamera som er fulladet med funksjonalitet (RAW-støtte, panoramafunksjon, 1000bps-filming for å nevne noe) og svært høy brukskomfort, med et rikt utvalg av knapper og et grep som gjør at kameraet sitter som støpt i høyrehånda. 

Vi liker også speilreflekstilnærmingen med tanke på zooming, der du vrir på en ring på objektivet i stedet for å bruke en skyvebryter. 
I tillegg har kameraet små detaljer som en øyesensor som registrerer når du holder kameraet opp til øyet, noe ingen av de andre kameraene har. 

Fujifilm FinePix HS10 scorer også høyt på bildekvalitet, og håndterer spesielt høy følsomhet bedre enn de andre kameraene, med mindre støy og detaljtap. 
Ytelsen er også meget god, med smart seriefotofunksjonalitet og muligheten til å skuffe unna 10 bilder i sekundet. 

Som en bonus er det også det billigste kameraet i vår trippeltest. 

Fujifilm FinePix HS10 

Panasonic Lumix 
DMC-FZ100 og Canon PowerShot SX30 IS lander begge på hver sin firer på terningen. 

Har du forslag til en produktgruppe vi bør trippelteste? 
Vi er åpne for forslag. 
